Suzy Basile

Manawan/Wemotaci 
Suzy Basile, Wemotaci otciw. Lucie icinikasoriwa okaia. Kiskinohamakew nete kice kiskinohamatowikamikokw UQAT (Université du Québec en Abitibi-Témiscamingue) ka icinikatek. Enko nictam nehirowiskwew ka ki kackihatc kitci masinahikana kirowe ka icpiciniritci (doctorat). 
 E ki pe aititosketc 
Epwamici kirowe warowik ici kiskinohamasotc, ka kackihepan ke okaromitc ka nanto kiskeritakok pimatisiwin weckatc otci nete Université Laval kepek otenak. Ki nikanipiw Commission Viens ka nanto kiskeritcikatek nehirowiskak itekera, ka nanto kiskeritcikatek kepitc ma miropariwakwen nehirowisiwok kaskina wec ka ici iteritakok kitci ki witcihakaniwitcik, nitokohiewinik, tipaskonikewinik, kiskonohamakewinik, kaskina sa kotc wec. 
Ka ickwa iciwepisitc Joyce Echaquan nete akosiwikamikokw Joliette, ki wectaw ka ici kiskonohamaketc, kitci ki kicikaterik peikw iskwew kitci nta kiskinohamasotc nete kice kiskinohamatowikamikokw Tipaskonikewin otci Joyce otci ka ki orasanihikatek masinahikan otci kaskina nehirowisiwok aka awacamec kitci nekatciparitcik, nekasimakaniwitcik matci aka awacamec kitci mitcitotowakaniwitcik.

Tipanictawin:E matcectakaniwok‎